DW Market : ซื้อสุทธิ TPIPL Call เป็นวันที่ 2 ติดต่อกัน
ตลาด DW ในวันอังคาร นำโดยการซื้อขาย DW บนหุ้นอ้างอิงเดิมๆ ต่อเนื่องจากสัปดาห์ที่แล้ว โดย Call DW บนหุ้น ITD, TPIPL และ DW หุ้นเทคโนโลยี ยังคงได้รับความสนใจต่อเนื่อง
8 เม.ย. 2558

บล.แมคควอรี ผู้ออก DW28 เปิดเผยว่า ตลาด DW ในวันอังคาร นำโดยการซื้อขาย DW บนหุ้นอ้างอิงเดิมๆ ต่อเนื่องจากสัปดาห์ที่แล้ว โดย Call DW บนหุ้น ITD, TPIPL และ DW หุ้นเทคโนโลยี ยังคงได้รับความสนใจต่อเนื่อง ขณะที่ DW กลุ่มพลังงานปรับตัวขึ้นโดดเด่นจากการปรับตัวขึ้นของหุ้นอ้างอิง นอกจากนี้ ยังมี Call DW บนหุ้นธนาคารและหุ้นขนส่งฯที่ได้รับความสนใจด้วย ตัวอย่าง DW28 ที่เกี่ยวข้อง เช่น ITD28C1506A, TPIP28C1509A, TRUE28C1508A และ BMCL28C1507A เป็นต้น ส่วนการซื้อขาย SET50 DW นักลงทุนให้ความสนใจ SET50 Call หลังจากดัชนีปรับตัวขึ้นได้ในวันอังคาร ตัวอย่างเช่น S5028C1506A ซึ่งปรับตัวขึ้น +6.9% เทียบกับสัญญาซื้อขายล่วงหน้า S50M15 ซึ่งปิดตลาด +1.0% เป็นต้น
อย่างไรก็ตาม  DW ที่มีการซื้อขายโดดเด่น ได้แก่ Call DW บนหุ้น ITD ซึ่งปรับตัวขึ้นตามหุ้นอ้างอิงหลังจากที่หุ้นอ้างอิงเปิดเผยว่าบริษัทได้รับงานใหม่ 2 โครงการ ซึ่งส่งผลให้ราคาหุ้น ITD ปรับตัวขึ้น +3.2% วานนี้ และส่งผลให้ call DW ที่เกี่ยวข้องปรับตัวขึ้นอย่างแข็งแกร่ง ตัวอย่าง DW28 เช่น ITD28C1506A +16.0% ITD28C1510A +10.0% เป็นต้น
 
ขณะที่ DW28 ที่ปรับตัวขึ้นสูงสุดวานนี้ได้แก่
CPAL28CD +30.8% (CPALL +4.4%)
PTTG28C1508A +28.0%  (PTTGC +5.1% )
TRUE28C1505B +25.0% (TRUE +3.1%)
PTT28CD +21.7% (PTT +3.3%)
BMCL28C1507A +18.2% (BMCL +4.7%)
 
ขณะที่ Put DW บนหุ้นพลังงาน และเทคโนโลยี ปรับตัวลดลง โดย DW28 ที่เกี่ยวข้อง เช่น PTT28P1506A, JAS28P1508A  รวมทั้ง Call DW ในบางหลักทรัพย์ที่ปรับตัวขึ้นก่อนหน้านี้ ก็ปรับตัวลงตามแรงขายทำกำไรในหุ้นอ้างอิง ตัวอย่างเช่น IVL28C1505A
ส่วนแรงซื้อขายใน DW28 วานนี้ นักลงทุนซื้อสุทธิต่อเนื่องใน TPIP28C1509A อีก 1.4 ล้านหน่วย นอกจากนี้ ยังมีแรงซื้อสุทธิใน TTA28C1507A 5.8 ล้านหน่วย และ S5028P1506A 2.0 ล้านหน่วย ขณะที่แรงขายสุทธิอยู่ใน TRUE28C1508A 6.5 ล้านหน่วย PSL28C1509A 10.7 ล้านหน่วย และ ITD28C1506A 13.2 ล้านหน่วย 
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 32,524.48   ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover)  957.92 ล้านบาท
คิดเป็น 2.9%